《壶中天（寿贺晓山五下九岁，四月十二日生，先年有横讼）》
宋代·朱元夫

人生有酒，得闲处、便合开怀随意。况对寿、龟仙鹤舞，犹直壶天一醉。蚕麦江村，梅霖院落，立夏明朝是。樽前回首，去年四月十二。

依旧洛里吟窝，华台书隐，心事无怀氏。偃鼠醯鸡空扰扰，海月天风谁寄。珠璧祯祥，斗牛光景，预可占斯世。先生出否，明年方六十岁。

作者简介：朱元夫，男，汉族，诗人，代表作《沁园春（从臾还亲）》